वायु सेना के एक वरिष्ठ अधिकारी ने बताया कि शहर में बाढ़ के बाद जलस्तर में खासी कमी आयी है. शनिवार शाम से सभी हवाई राहत और बचाव कार्य रोक दिए गए हैं. उन्होंने कहा कि तमिलनाडु सरकार या केंद्र की ओर से आगे कोई संवाद नहीं मिला है, क्योंकि शहर में स्थिति धीरे धीरे सामान्य हो रही है. पिछले कुछ दिनों में रक्षा बलों और एनडीआरएफ की समन्वित टीम के जरिए वायुसेना ने करीब 1500 लोगों को हवाई मार्ग से सुरक्षित निकाला.